nl en en en fr fr fr fr en en en en en en en fr nl en en en en nl nl en af en af en af af nl af en af en af af en en en en en en en en af en en en ru en en en
Wanneer Hans du Plessis in Griekwapsalms praat oor die Spreuke 31 vrou, sien ek vir Meraai: ‘deetlik’, noem hy dit. Ons sê betroubaar, deugdelik, verstandig. Sy sorg vir al haar kinders. Sy maak die Here bly.
Toe woestynland vaal en droog was, het ek en Marietjie Kloppers in Windhoek, Namibië aangekom. Dit was vir die Dissipelskapkursus van Julie ‘82. Maar gou het hierdie lang vrou met die donker hare, bril en aansteeklike lag Meraai geword, gebly.
Ons was kamermaats, albei die boonste beddens gekies van die stapelbeddens. Saans het sy in die bruin ‘armyslaapsak’ gekruip, regop gesit, kappie oor die kop getrek, die rits opgetrek tot onder die ken, plegtig aangekondig: “Hierdie stasie sluit nou” en teruggeval om te slaap.
Meraai was ‘n raakvat-vrou. Haar huis opgesit op die Rots, vensters en deure wyd oopgegooi vir Sy mense. Sy’t almal wat in haar ‘huis’ ingekom het, goed versorg. Die hande kon baie: skoonmaak, organiseer, kosmaak, koekbak (veral daai koeksisters), hekel, wonde versorg want van beroep was sy verpleegster. Hardwerkend. Terwyl sy in die basiskombuis gewerskaf het, was die klein radiotjie altyd aan want sy het nuus en krieket geluister: Windies teen Suid-Afrika of Pakistan teen Suid-Afrika. Ons het nie mooi verstaan toe sy aangekondig het Karel en Dina gaan trou nie... (Dit was toe Prins Carles en Lady Diana van Engeland!)
Wysheid het sy gehad. Wou altyd weet hoe dit met jou siel gaan. Bedoelende nou hoe dit met jou gaan verby die altyd ‘goed’ wat volg na ‘hallo’.
Op uitreikingsaksies waar swartpot, kampvuur en maak-doen-met-wat-jy-het baas was, was sy in haar element. Innovasie word dit genoem. As ek reg onthou, moes Jeni die verbasende doen: vlapoeier gebruik om viskoekies te maak want vars eiers was daaar nie en dorp was baie ver! Jeni het ‘n paar keer gaan vra, net om seker te maak. Almal het waardered gesmul, sonder om te weet...
‘n Toegewyde, getroue vriendin met ‘n sin vir humor. Soos sy dit gesê het: “Nou’t ek ‘n bietjie innerlike sports.” ‘No-nonsense’ persoon.
Ons tyd saam in Meraai se ‘huis op die Rots’ het ryk gemaak, bly gemaak, herinneringe gemaak.
Sy’t die Here bly gemaak.
Die Here is bly!
#1 Rika 2016-01-28 14:56
So so mooi geskryf Amanda!! En kostelike foto's ook! Haar suster sal dit baie geniet. Kan jy dit vir my e-pos asb? Eks te dom om dit van hier af vir haar te stuur. Bless jou!
Link1 | Link2 | Link3
Copyright © 2012. All Rights Reserved.